**ДОГОВОР**

**№............./................**

**„ДОСТАВКА НА GPS ПРЕДАВАТЕЛИ“**

**Днес, ………………… 2019 г., между**

**наименование СУ „СВ. КЛИМЕНТ ОХРИДСКИ“**

**седалище: София, 1504, бул. „Цар Освободител“ № 15**

**ЕИК 000 670 680**

**Ид. № по ДДС BG 000 670 680**

**представлявано от…, длъжност проф. дфн Анастас Герджиков - Ректор**

**и …., длъжност Дари Иванов – и.д. Гл. счетоводител,**

от една страна, наричан по-долу **ВЪЗЛОЖИТЕЛ,** и

**наименование на дружеството \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**с адрес на управление: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**търговски адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**телефон за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЕИК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ИД № по ДДС \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**банкова сметка IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**банков код, обслужваща банка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**представлявано от (три имена) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

от друга страна, наричан по-долу, за краткост, **ИЗПЪЛНИТЕЛ**, при условията и по реда на чл. 20, ал. 3 от Закона за обществените поръчки (ЗОП)**,** на основание чл. 194, ал. 1, вр. чл. 112, ал. 1 от ЗОП,се сключи настоящият договор за следното:

**I.ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема, да извърши доставка на 3 (три) броя GPS предаватели, наричани за краткост в настоящия договор „устройства/та“, в съответствие с описаното в Техническата спецификация на **ВЪЗЛОЖИТЕЛЯ**, както и в Техническото и Ценовото предложение на **ИЗПЪЛНИТЕЛЯ,** неразделна част от договора, за нуждите на Биологически факултет към Софийски университет „Св. Климент Охридски“, във връзка с изпълнението на Проект: „Екология и поведение на китоподобните бозайници – индикатор за състоянието на морската среда и предпоставка за устойчиво развитие“, Договор № МДР-ИП-01-33/25.03.2019 г.

**ІІ. ЦЕНА И НАЧИН НА ПЛАЩАНЕ**

**Чл. 2. (1)** Общата стойност на настоящия договора е **17 916,67 лв.** (**седемнадесет хиляди деветстотин и шестнадесет лева и шестдесет и седем стотинки ) без ДДС** **или 21 500 лв. (двадесет и една хиляди и петстотин) с включено ДДС** и включва всички разходи (транспорт, платени мита, данъци, такси и др.), необходими за осъществяването на доставката, предмет на настоящия договор, до мястото посочено от **ВЪЗЛОЖИТЕЛЯ** и в описания вид и обхват, съгласно изискванията на същия.

**(2)** Дължимото към **ИЗПЪЛНИТЕЛЯ** възнаграждение се изчислява на база цената посочена в предоставеното от него Ценово предложение, което е неразделна част от настоящия договор.

**(3)** Заплащането се извършва, в 60 (шестдесет) дневен срок, срещу представен двустранно подписан без забележка приемо-предавателен протокол, по **чл.11** и издадена фактура оригинал, надлежно заведени с придружително писмо в отдел „Секретариат и деловодство“ (кабинет 114-115). Срокът започва да тече от датата на депозиране на придружителното писмо и спира, ако има нередности, непълноти или липси в посочените документи и Възложителят поиска от Изпълнителя отстраняването им. Срокът се възобновява след отстраняването на забележките по документите от Изпълнителя.

**(4) Финансирането е от бюджета на Проект: „Екология и поведение на китоподобните бозайници – индикатор за състоянието на морската среда и предпоставка за устойчиво развитие“, Договор № МДР-ИП-01-33/25.03.2019 г.**

**Чл.3 (1)** Заплащането се извършва в лева по банков път, по банкова сметка на Изпълнителя, посочена в преамбюла на договора.

**(2) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал.1 в 3-дневен срок от настъпване на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, плащането по сметката се счита за валидно извършено, а задължението за плащане в съответния размер – за погасено.

**III. СРОК И МЯСТО ЗА ИЗПЪЛНЕНИЕ НА ДОГОВОРА**

**Чл.4.** Настоящия договор влиза в сила от датата му на регистриране в деловодната система на **ВЪЗЛОЖИТЕЛЯ** и е валиден до изпълнение на всички поети задължения от страните по него, но не по-късно от 01.06.2020 г.

**Чл. 5**. Срокът за изпълнение на доставката е до **30 (тридесет) дни,** считано от датата на завеждане на настоящия договор в деловодната система на **ВЪЗЛОЖИТЕЛЯ** и направена писмената заявка до **ИЗПЪЛНИТЕЛЯ**, за „устройствата“ предмет на договора от лицето посочено за контакт от **ВЪЗЛОЖИТЕЛЯ**.

**Чл. 6. (1)** Мястото на извършване на доставката на „устройствата“ е сградата на Биологически факултет към Софийски университет „Св. Климент Охридски“, с адрес: гр. София, бул. „Драган Цанков“ 8.

**(2)** Доставката се счита за завършена, когато приемо-предавателния протокол по **чл.11** от настоящия договор бъде разписан двустранно без забележка от страна на Изпълнителя и Възложителя /упълномощено лице/.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.7.** **(1)** ИЗПЪЛНИТЕЛЯТ се задължава:

1. да извърши дейностите, предмет на настоящия договор, добросъвестно, точно, качествено, в срок и при спазване на всички изисквания на **ВЪЗЛОЖИТЕЛЯ**;
2. да спази срокът определен за доставка по **чл.5** от настоящия Договор;
3. да осигури за своя сметка транспорта за извършване на доставката до сградата на Биологически факултет към Софийски университет „Св. Климент Охридски“;
4. да прехвърли на **ВЪЗЛОЖИТЕЛЯ** собствеността над „устройствата“, предмет на настоящия договор, както и да представи всички изискуеми съпътстващи документи, сертификати и др., съгласно условията на **ВЪЗЛОЖИТЕЛЯ**;
5. да достави оригинални, нови и неупотребявани „устройства“ с гарантиран произход, който да отговаря на всички изисквания на **ВЪЗЛОЖИТЕЛЯ**, подробно описани в Техническата спецификация, която е неразделна част от настоящия договор;
6. да предаде „устройствата“, окомплектовани с необходимите документи (сертификат за качество, гаранционна карта и др.)
7. да осигури гаранционна поддръжка на доставените „устройства“ в рамките на целия гаранционен срок – 12 (дванадесет) месеца;
8. да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор;
9. да уведомява **ВЪЗЛОЖИТЕЛЯ** или упълномощените лица/лица за контакт, за всички трудности по изпълнение на договора, които могат да осуетят изпълнението, както и за мерките, които са взети за отстраняването им;
10. да предоставя всякаква информация на **ВЪЗЛОЖИТЕЛЯ** по негово запитване, свързана с изпълнението на договора;
11. да отстранява за своя сметка констатираните от **ВЪЗЛОЖИТЕЛЯ** или упълномощените лица на **ВЪЗЛОЖИТЕЛЯ** недостатъци;
12. да състави, оформи и представи на **ВЪЗЛОЖИТЕЛЯ** необходимите документи за плащането по настоящия договор;

**Чл. 8. (1)** **ИЗПЪЛНИТЕЛЯТ** има право:

**1.** да иска от **ВЪЗЛОЖИТЕЛЯ** необходимото съдействие при извършване на дейностите по предмета на договора, включително предоставяне на необходимата информация за изпълнение на договора;

**2.** да иска проверка и приемане на доставката чрез определени от **ВЪЗЛОЖИТЕЛЯ** лица;

**3.** да получи уговореното възнаграждение при условията и в сроковете, посочени в настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** **(1)** **ВЪЗЛОЖИТЕЛЯТ** има право:

**1.** да изисква от **ИЗПЪЛНИТЕЛЯ** да изпълнява точно, добросъвестно, качествено и в срок дейностите, по изпълнение на договора;

**2.** да провери, чрез своите представители, доставените „устройства“ за съответствие с Техническата спецификация и изискванията на **ВЪЗЛОЖИТЕЛЯ** и да иска отстраняването в определен срок на констатираните недостатъци, несъответствия и пропуски, включително замяна на „устройствата“ със съответстващи на изискванията в рамките на предмета на договора и Техническата спецификация;

**3.** да не приема доставката, ако тя е несъответстваща (не отговаря на Техническото и Ценовото предложение на Изпълнителя и не отговаря на изискванията на Възложителя);

**4.** да предявява претенции за обезщетения и неустойки в размера, определен в **раздел VIII** **„Отговорност при неизпълнение. Неустойки.“** от настоящия договор, като реализира правата си;

**5.** да изисква информация от **ИЗПЪЛНИТЕЛЯ**, свързана с изпълнението на настоящия договор;

**6.** да предявява рекламации на „устройствата“, при видими или скрити недостатъци.

**7.** да определи отговорници, упълномощени да вземат оперативни решения и оторизирани да упражняват права и задължения от името на **ВЪЗЛОЖИТЕЛЯ** по настоящия договор, включително да подписват протоколи и др. документи от името на **ВЪЗЛОЖИТЕЛЯ** във връзка с изпълнението на настоящия договор.

**(2)** **ВЪЗЛОЖИТЕЛЯТ** се задължава:

**1.** да оказва необходимото съдействие на **ИЗПЪЛНИТЕЛЯ** за извършване на дейностите по настоящия договор;

**2.** да определи служители, упълномощени да приемат доставката и да подпишат приемо-предавателен протокол;

**3.** да заплати посочената в настоящия договор цена при уговорените в същия условия и срокове;

**4.** да не позволява на неупълномощени лица да настройват, разглобяват или ремонтират доставените „устройства“ в гаранционния срок;

**VI. ПРЕМИНАВАНЕ НА СОБСТВЕНОСТТА И РИСКА**

**Чл. 10.** Правото на собственост и риска върху „устройствата“ преминават върху **ВЪЗЛОЖИТЕЛЯ** след приемане на „устройствата“ с подписване на приемо-предавателен протокол, по **чл.11**.

**VII. ПРЕДАВАНЕ, ПРИЕМАНЕ, ГАРАНЦИЯ И КАЧЕСТВО**

**Чл. 11.** **(1)** Предаването на „устройствата“, предмет на настоящия договор, се извършва на посоченото място, съгласно **чл. 6** от договора. Предаването по място се удостоверява със съставянето на приемо-предавателен протокол, който трябва да е двустранно подписан, без забележка от двете страни или техните упълномощени представители, съдържащ минимум следната информация:

* номер на договора;
* опис на предадените „устройства“;
* място и дата на предаване;
* име, фамилия и подпис на всяка от страните.

**(2)** При рекламация, относно констатирани несъответствия и/или недостатъци се изготвя и изпраща до **ИЗПЪЛНИТЕЛЯ**, констативен протокол, който следва да съдържа минимум следната информация:

* номерът на „устройството/а“;
* брой;
* основание за рекламация;
* конкретното искане на **ВЪЗЛОЖИТЕЛЯ**;
* дата;
* име, фамилия и подпис.

**Чл. 12.** Гаранционният срок на доставените „устройства“ е 12 (дванадесет) месеца и започва да тече от датата на подписване на приемо-предавателния протокол по **чл.11** за приемане на доставката.

**Чл. 13. (1)** **ВЪЗЛОЖИТЕЛЯТ** може да предявява рекламации за:

а/ Рекламация за видими недостатъци на „устройствата“ – при доставка или в рамките на гаранционния срок, чрез изпращане на писмено уведомление до **ИЗПЪЛНИТЕЛЯ**;

б/ Рекламация за скрити недостатъци - в рамките на гаранционния срок, чрез изпращане на писмено уведомление до **ИЗПЪЛНИТЕЛЯ**.

в/ Рекламация за несъответствие на доставените „устройства“ с Техническото предложение на **ИЗПЪЛНИТЕЛЯ**, с Техническата спецификация и изискванията на **ВЪЗЛОЖИТЕЛЯ**, чрез изпращане на писмено уведомление до **ИЗПЪЛНИТЕЛЯ**;

**(2)** Рекламациите описани ал. 1, се отбелязват в констативен протокол, по чл. 11, ал. 2. Рекламации за скрити несъответствия се правят при откриването им, като **ВЪЗЛОЖИТЕЛЯТ** е длъжен да уведоми писмено **ИЗПЪЛНИТЕЛЯ** незабавно при констатирането им.

**(3)** В случай, че по време на гаранционния период бъдат установени един или повече дефекти и/или скрити недостатъци и/или несъответствия, **ИЗПЪЛНИТЕЛЯТ** се задължава, в срок от 5 (пет) календарни дни, считано от датата на получаване на констативния протокол, по чл. 11, ал. 2, изпратен от **ВЪЗЛОЖИТЕЛЯ** и за своя сметка да отстрани възникналите дефекти и/или недостатъци или да замени дефектното/ите „устройство/а“ с ново/и.

**(4)** За всеки гаранционен ремонт представител на **ВЪЗЛОЖИТЕЛЯ** и представител на **ИЗПЪЛНИТЕЛЯ** подписват протокол съдържащ описание на извършения ремонт, датата на съставяне на протокола, имената на съставителите и техните подписи.

**VIII. ОТГОВОРНОСТ ПРИ НЕИЗПЪЛНЕНИЕ. НЕУСТОЙКИ**

**Чл. 14.** **(1)** При забавено изпълнение на задължението за доставка **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на **0,2 % (нула цяло и два процента)** от Общата стойността на договора, за всеки ден забава, но не повече от **10% (десет процента)** от Общата стойност на договора.

**(2)** При забавено изпълнение на задължение, по **чл.13** за отстраняване на несъответствия и/или недостатъци или за замяна на некачествени „устройства“, **ИЗПЪЛНИТЕЛЯТ** дължи неустойка в размер на **0,4** **% (нула цяло и четири процент)** от Общата стойност на Договора за всеки просрочен ден, но не повече от **10% (десет процента)** от Общата стойност на Договора.

**(3)** При пълно неизпълнение на задължението за доставка **ИЗПЪЛНИТЕЛЯТ** дължи неустойка в размер на **15% (петнадесет процента)** от Общата стойност на Договора.

**(4)** Изплащането на неустойките по горните алинеи не лишава изправната страна от правото да търси реално изпълнение и/или обезщетение за претърпени вреди в по-голям размер.

**IX. ПРЕКРАТЯВАНЕ НА ДОГОВОРА**

**Чл. 15.** **(1)** Договорът се прекратява:

**а)** по взаимно съгласие между страните, изразено в писмена форма;

**б)** с изпълнението на всички задължения на Страните по него;

**в)** едностранно, с 10 (десет) дневно писмено предупреждение, представляващо същевременно и покана за доброволно изпълнение, отправено от изправната до неизправната страна, ако последната виновно не изпълнява или не изпълнява точно свое задължение по договора;

**г)** от страна на **ВЪЗЛОЖИТЕЛЯ**, ако в резултат на непредвидени обстоятелства не е в състояние да изпълни своите задължения - с изпращане на едностранно писмено уведомление до **ИЗПЪЛНИТЕЛЯ**;

**Х. НЕПРЕОДОЛИМА СИЛА**

**Чл.16. (1)** Страните по договора се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства, като: пожар, земетресение, наводнение и други събития, представляващи ,, непреодолима сила“ по смисъла на Търговския закон и Закона за обществените поръчки, и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора се удължава със съответното време, в течение на което действат такива обстоятелства.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна при настъпване на непреодолима сила.

**(3)** Страната, която се намира в невъзможност да изпълнява задълженията си по този договор поради непреодолима сила, е длъжна незабавно:

**1.** да уведоми писмено другата страна за настъпилото събитие, в следствие на което не може да изпълнява задълженията си; за степента, до която това събитие възпрепятства изпълнението на задълженията на тази страна; за причините на събитието – ако са известни; за неговото предполагаемо времетраене;

**2.**  да положи всички разумни усилия, за да избегне, отстрани или ограничи до минимум понесените вреди и загуби.

**(4)** Докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

**(5)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(6)** Липсата на парични средства не представлява непреодолима сила.

**(7)** Определено събитие не може да се квалифицира като “непреодолима сила „ , ако:

**1.** ефектът от това събитие е могъл да се избегне, ако някоя от страните е изпълнявала добросъвестно задълженията си по този договор;

**2.** ефектът от това събитие е могъл да бъде избегнат или намален с полагането на всички разумни грижи.

**XI. КОНФИДЕНЦИАЛНОСТ**

**Чл.17.** За конфиденциална се счита всяка информация, получена при и по повод изпълнението на договора.

**Чл.18.** ИЗПЪЛНИТЕЛЯТ няма право, без предварително писмено съгласие на ВЪЗЛОЖИТЕЛЯ, да разкрива по какъвто и да е начин и под каквато и да е форма договора или част от него, или всякаква информация, свързана с изпълнението му, пред когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**Чл.19.** ИЗПЪЛНИТЕЛЯТ се задължава да не използва информация, станала му известна при или по повод изпълнение на задълженията му по настоящия договор, с цел да облагодетелства себе си или трети лица.

**Прехвърляне на права и задължения**

**Чл.20.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Изменения**

**Чл.21.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**XII. ЗАКЛЮЧИТЕЛНИ РАЗПОРЕДБИ**

**Чл.22.** Кореспонденцията по настоящия договор се осъществява в писмена форма, по начина и до адресатите, посочени в него.

**Чл.23.** При смяна на посочените адреси, телефони и др., съответната страна е длъжна да уведоми другата в писмена форма и в петдневен срок от настъпване на промяната.

**Чл.24.** Нищожността на някоя от клаузите на договора или на допълнително уговорени условия не води до нищожност на друга клауза от него или на договора като цяло.

**Чл.25.** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или

прекратяване, по взаимно съгласие и с допълнителни споразумения, а при непостигане на съгласие, спорът ще бъде отнасян за решаване пред компетентния съд на територията на Република България по реда на Гражданския процесуален кодекс.

**Чл.26.** За неуредените в настоящия договор въпроси се прилагат разпоредбите на действащото българско законодателство.

**Чл.27.** **(1)** **За ВЪЗЛОЖИТЕЛЯ определеното лице за контакт е:**

**Доц. Д-р Венцислав Делов ;тел.: 02/8167 328;**

**(2) За ИЗПЪЛНИТЕЛЯ определеното лице за контакт e:**

**……………………………………….; тел.:…………………………**

Страните приемат като неразделна част от настоящия договор следното приложение:

1. Ценова оферта, подадена от „……………………“;
2. Техническо предложение на „……………………“;
3. Техническа спецификация.

Настоящият договор се състави и подписа в четири еднообразни екземпляра, от които един за **ИЗПЪЛНИТЕЛЯ** и три за **ВЪЗЛОЖИТЕЛЯ**.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**СУ „СВ. КЛИМЕНТ ОХРИДСКИ“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПРОФ. ДФН АНАСТАС ГЕРДЖИКОВ**

**РЕКТОР**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ДАРИ ИВАНОВ**

**и.д. ГЛАВЕН СЧЕТОВОДИТЕЛ**